מרגלית צנעני

מרגלית (מרגול) צנעני (נולדה ב-19 בדצמבר 1948) היא זמרת, מלחינה ומנחת טלוויזיה ישראלית, אשר משלבת במוזיקה הים תיכונית אלמנטים האופייניים למוזיקה אמריקאית ומוזיקת נשמה. בשיריה היא משלבת סגנונות כרוק, פאנק ובלוז. צנעני נולדה בתימן בשנת 1948, בת בכורה מבין שבעה אחים לשלום ולוֹלה, בני יהדות תימן, אשר השפעתם ניכרת בשירתה. בגיל שנה עלתה עם משפחתה לישראל והתיישבה בנתניה. צנעני החלה את דרכה הבימתית כרקדנית בהפקה הישראלית למחזמר "שיער" בשנת 1970. השתתפה כניצבת בסרט הקולנוע "קזבלן" שיצא לאקרנים בשנת 1973, ובשנה זו גם השתתפה במחזמר "לילי גם", לצדם של יזהר כהן ורומן שרון. בשנת 1973 נטלה חלק ברביעיית "הכנופיה" לצד יזהר כהן, רזי אמיתי ואסתי כץ. הרביעייה שרה שירי בלוז ונשמה בסגנון מוזיקה אפרו-אמריקאי של אותה תקופה, והופיעה בפני חיילים במלחמת יום הכיפורים. סגנון המוזיקה של הרביעייה היה מיוחד וחדש בנוף המוזיקלי הישראלי של אותה התקופה, והיא לא הצליחה מבחינה מסחרית, על אף הלהיט הגדול שלה "אשליות". כעבור זמן קצר הרביעייה התפרקה, ומעולם לא השלימה הקלטת אלבום. בין השנים 1970 עד 1980 פעלה צנעני בלהקת חתונות בשם "שוקולדה", שזכתה להצלחה מרובה. בשנת 1987 השתתפה בביצוע השיר "רוצים שלום", שהיה מעין גרסה ישראלית לשיר "We Are the World" של מייקל ג'קסון, שבו נטלו חלק זמרים רבים. הפריצה הגדולה של צנעני כזמרת סולנית הגיעה רק בשנת 1986, כשהופיעה בתוכנית הבידור הפופולרית של ליל שבת "סיבה למסיבה", בהגשת רבקה מיכאלי, בערוץ הראשון, שהיה אז ערוץ הטלוויזיה היחיד (ועל כן זכה לאחוזי צפייה גבוהים במיוחד). בתוכנית היא שרה את השיר "נערי שובה אלי", שכתב והלחין לה דני שושן, והעידה על עצמה: "אני זמרת חתונות, אשכרה חַבָּר". שיר זה הפך ללהיט ובהמשך גם לשיר המזוהה במיוחד עם צנעני. באותה השנה הוציאה את אלבומה הראשון, הנושא את שם השיר, "נערי שובה אלי", בעזרתם של יהודה קיסר והמעבד המוזיקלי חיים חדד, ובו הלהיטים "נערי שובה אלי", "עלם חמודות", ו"רוברטו". קיסר וחדד מימנו את המאסטר, ומכרו אותו לניסים בן חיים, ששימש כמפיקה הראשון. צנעני חתמה חוזה עם האמרגן אשר ראובני. האלבום יצא על גבי תקליט וקלטת אודיו, שעטיפתה הייתה שונה מזו של התקליט. בשנת 1987 הוציאה את אלבומה השני "שמור אותי", ממנו בלטו השירים "שמור אותי", "מלכה בלי מלך" (בשניהם - מילים ולחן: ציון שרעבי), "כמו שאתה יודע" (מילים ולחן: עוזי חיטמן), וכן החידוש לשירה של עירית סנדנר - "ניגונים". יגאל חרד עיבד את מרבית שירי האלבום, כשננסי ברנדס וחיים חדד עיבדו שני שירים כל אחד. בדצמבר 1987 היא הלחינה ושרה בפסטיבל שירי הילדים את השיר "אסף שלי" (מילים: לאה לופנפלד וינקלר, לחן ועיבוד: מיקי שביב), שנכתב לבנה אסף. בשנת 1988 יצא אלבומה השלישי "אהבה אבודה", שבו הופיעו שתי מחרוזות שירים: "קול אורלוגין", המורכבת משירים עבריים ומחרוזת בערבית המורכבת מלהיטים ערביים ידועים. שיר הנושא של האלבום שצנעני הלחינה (מילים: מיכל חזון) זכה להצלחה. עוד בלטו באלבום השיר "שלום תברכנו" שביצעה בדואט עם אביהו מדינה, ואשר נכתב והולחן על ידו לכבוד 40 שנות עצמאות למדינת ישראל, "מי שבוכה בלילה" (מילים: עוזי חיטמן, לחן: אנטוניס ראפניס - יווני), "אנטוניו" (גרסה עברית: שלמה כישור), וחידוש ל"בכרמי תימן", שביצעה במקור שושנה דמארי בשנות ה-50. חיים חדד-הדר עיבד את מרבית שירי האלבום, לצד ננסי ברנדס שיעבד 2 שירים. באותה שנה יצא על גבי דיסק האוסף הראשון של צנעני - להיטי זהב. בשנת 1989 הוציאה את אלבום האולפן הרביעי - "מנטה", שבו שיתפה לראשונה פעולה עם ירוסלב יעקובוביץ', שעיבד והפיק אותו בסגנון ג'אז בלוז, וכן הלחין בו מספר שירים. האלבום כלל להיטים כמו "עוד יהיה לי" (מילים: רחל שפירא, לחן: ירוסלב יעקובוביץ'), "כל כך מוכר" (מילים: רוני ערן, לחן: יאיר קלינגר). באלבום הופיע ביצועה של צנעני לשירה של נעמי שמר - "ילד רע תל אביב" וכן השיר "ירוק חום ותכלת" (מילים ולחן: שלומי מחדון). עוד באותה השנה היא השתתפה בסרט המתיחות "על הפנים" לצד רבקה מיכאלי ונולי עומר, התארחה באלבומה השלישי של סי היימן "עובדים בכביש" וביצעה עימה בדואט את "פתח לי", הלחינה ושרה בפסטיגל את השיר "נסיכות שחורות" (מילים: יואב גינאי, עיבוד: ירון בכר), בסוף 1990 יצא אלבומה החמישי "חומות חימר", שגם אותו הפיק מוזיקלית ירוסלב יעקובוביץ', כאשר מרבית השירים הולחנו על ידי צנעני עצמה. בלטו באלבום השירים: "צל על פני העשב", "חומות חימר", "שחור הוא הצבע" (בשלושתם - מילים: רחל שפירא) ו"אנ'לא מכפר שמריהו" (מילים: חנה גולדברג), שהופיע באלבום גם בגרסה אנגלית שבוצעה בדואט עם ירוסלב יעקובוביץ' ונקראה "Every Body Must Get". עוד באותה שנה, השתתפה בתפקיד הראשי בעיבוד מחודש להצגה "עליזה מזרחי", וכן בפעם השנייה בפסטיגל עם שיר שהלחינה בעצמה - "גן עדן" (מילים: יואב גינאי, עיבוד: אייל קליין) והופיעה עם גרי אקשטיין בפסטיבל "בלוז ים המלח". השניים הקליטו עבור הפסטיגל שיר שגם הוא נקרא "בלוז ים המלח". בינואר 1991 הוציאה צנעני את אלבום האולפן השישי שלה - "פגישה", בו הלחינה את מרבית השירים. בין שירי האלבום בלטו שיר הנושא ו"בקצב מחשמל" (בשניהם - מילים: נורית בת-שחר צפריר), "חלומות האתמול" (מילים: אלון אבידר), ו"הבטחה" (מילים: מיכל חזון). באלבום הופיעה רצועה שאורכה כ-11 דקות ו-15 שניות שהיא שיר תימני עממי בשם "חביב זכריה". הקלידן אייל קליין עיבד את כל שירי האלבום. עוד באותה שנה הקליטה צנעני בדואט עם חנן יובל את השיר "ימי הרדיו", אותו הלחין יובל למילים של יואב גינאי שנכתבו בעקבות מלחמת המפרץ שפרצה בשנה זו. בשנת 1992 הופיעה צנעני במופע משותף עם שלמה גרוניך, במסגרת חגיגות הזמר העברי בערד. יחד הם הקליטו את השיר "במעגל" (מילים: אהוד מנור, לחן: שלמה גרוניך), לכבוד תוכניתו של דן שילון "בשידור חי", ששודרה בערוץ 2 הנסיוני. עוד הקליטו יחדיו את השיר "בואו נתערבב", שאותו הלחינו שניהם. שיר זה היה שיר השירותרום של אותה שנה. בקיץ 1993 הוציאה צנעני את אלבום האולפן השביעי - "מרגול", שאת כל שיריו הלחינה, מלבד השיר "עמק השווה" (מילים: צרויה להב, לחן: יוני רועה). עוד בלטו באלבום שיר הנושא (מילים: רחלי בן חיים), "למה לקחת לי אותו" (מילים: מרגלית צנעני) ו"ספרי לעולם" (מילים: חמוטל בן זאב). חיים חדד עיבד את שירי האלבום. עוד באותה שנה הוציאה חברת התקליטים "האחים ראובני" אלבום אוסף שני לצנעני - להיטי זהב חלק ב', בו הופיע הביצוע ל"ניגונים", שנכלל גם באוסף הראשון. עוד באותה שנה, בעקבות פתיחתה של התחנה המרכזית החדשה בתל אביב, הקליטה בדואט עם אבי פרץ את השיר "התחנה המרכזית" (מילים: יואב גינאי, לחן: יוני רועה, עיבוד: אריה ברקוביץ'). בסוף 1993 החלה צנעני להנחות את תוכנית האירוח "מרגול" בערוץ 2, שהחל אז את שידוריו המסחריים. התוכנית שודרה עד שנת 1995. זכורים ממנה שיר הפתיחה של התוכנית והשיר "הגברים בוכים בלילה", אותו ביצעה עם גלי עטרי ואופירה יוספי. בשנת 1995 הוקלט בגלי צה"ל השיר "כתונת פסים", שהיה חלק ממסע הסברה של משרד הקליטה. בשיר שרו זמרים רבים, וצנעני ביניהם. באותה שנה יצא אלבומה השמיני - "ארץ אש וארץ ים", ממנו בלט שיר הנושא (מילים: רחל שפירא, לחן: מרגלית צנעני וירוסלב יעקובוביץ') ו"אלה אלה" (מילים: ארלט ספדיה, לחן: יווני). הקלידן רובי בן-שמעון עיבד והפיק מוזיקלית את שירי האלבום (למעט 2 שירים שעובדו על ידי ירוסלב יעקובוביץ'). עוד באותה שנה נפגעה צנעני בתאונת דרכים, שבה נפצע גם אמרגנה אשר ראובני. צנעני שבה לשתף פעולה עם יעקובוביץ' באלבומה "חופשי", שיצא בפברואר 1997, בו בלטו 2 שירים שכתבה רחל שפירא: "חופשי" (לחן: ירוסלב יעקובוביץ') ו"קפה אלהמברה" (לחן: מרגלית צנעני), וכן השיר "ואולי" שהיה הראשון שלו כתבה את המילים. על אף להיטים מסוימים האלבום לא זכה להצלחה משמעותית ביותר, אם כי כמות סבירה של עותקים נמכרה ממנו. בשנת 1998 הקליטה גרסת כיסוי לשיר "פזמון האגודה", במסגרת האלבום עבודה עברית, לכבוד חגיגות היובל לישראל. עוד באותה שנה חידשה את "כמו שיכור" של זוהר ארגוב, לאלבום המחווה "חברים שרים זוהר", שהוקלט לזכרו. בשנת 1999 השתתפה צנעני באלבום דרבוקה ישראלית – קלאסיקה ישראלית מסולסלת, ובו הקליטה גרסת כיסוי בניחוח מזרחי לשיר, "בתי את בוכה או צוחקת" (עיבוד: תמיר הרפז), שבוצע במקור בסוף שנות ה-60. בשנת 2001 הגישה בערוץ בריזה של Yes את תוכנית הבישול "במטבח עם מרגול", ואף הייתה חלק מהפאנל של תוכנית הדיונים ששודרה באותו ערוץ. צנעני הגישה גם מספר תוכניות רדיו, בהן תוכנית יומית בתחנת הרדיו האזורית רדיו ללא הפסקה, שבה דיברה עם המאזינים, ייעצה להם ופתרה סכסוכים. בשנת 2002 יצא מארז של 4 תקליטורים הנקרא - "מרגלית צנעני - זמרת הנשמה מס' 1". המארז שהכיל את אלבומיה: "חומות חימר", "מרגול", "אהבה אבודה", ו"ארץ אש וארץ ים", זכה להצלחה. בתחילת 2003 יצא האלבום "לעולם", שרוב שיריו הולחנו על ידי צנעני, והיא אף כתבה בו את מילות השיר "לא הלילה". בין שירי האלבום בלטו: "שמעתי בכי" (מילים: רחל שפירא), ו"אל תבוא היום" (מילים: יוסי גיספן). במרץ 2005 יצא אלבומה "גלה לי", שכלל את להיטה הגדול: "אז מה?!", העוסק בפרידה מבן זוג. עוד בלטו באלבום: "זה הכל משמים" (מילים ולחן: מייק לוק), "השנים הכי יפות" (מילים זאב נחמה, לחן: זאב נחמה ותמיר קליסקי), ו"אין לי כוח למשחקים". רוב שירי האלבום נכתבו הולחנו והופקו מוזיקלית על ידי בנה, אסף לביא צנעני. ל-2 שירים מהאלבום אף הופקו קליפים. צנעני השתתפה בתפקיד אורח בטלנובלה "פיק אפ", ששודרה בערוץ 10 ב-2005 וגילמה את אמא של גיל (אותו גילם אביב אלוש). דמותה הייתה דמות האם המזרחית הסטריאוטיפית שכל עולמה סובב סביב המשפחה, דואגת לבנה, ו"מסדרת לו את העניינים". דמותה הפרודית של צנעני כ"מרגול" הופיעה מדי פעם בתוכנית הבידור "ארץ נהדרת" בגילומו של מריאנו אידלמן. באותה שנה שיחקה בסדרת הילדים "זומזום" ששודרה בערוץ הילדים למנויי Yes, בתפקיד מלכה, מוכרת השווארמה לצד טלי אורן, לירון כרקוקלי וכולי. בשנת 2006, היא נבחרה לשמש כשופטת בעונה הרביעית של כוכב נולד, תפקיד בו היא המשיכה לשמש במשך חמש עונות. כמו כן, השתתפה באותה שנה בעונה השלישית של "השיר שלנו" בתור כוכבת אורחת למספר פרקים. בשנה זו יצא אלבום האוסף המקיף ביותר של צנעני נכון לאותה העת, המיטב. בקיץ של אותה השנה היא חברה אל ירדנה ארזי, אילנית, שלומית אהרון ורותי נבון למסע הופעות בפני קהילות יהודיות בקנדה ובארצות הברית, בשם "חמש הדיוות". בשנה זו, השתתפה בפעם השלישית בתור אורחת בפסטיגל "גיבורי הממלכה האבודה" (פסטיגל פנטזיה). ב-20 באפריל 2007 עלתה תוכנית חדשה בערוץ 2 בהנחייתה, "מרגול שופטת", שבמסגרתה היא פותרת סכסוכים "אמיתיים" בין אנשים "אמיתיים" על פי "חוקי מרגול", כדבריה. התוכנית לא זכתה לרייטינג גבוה וירדה מהר מן המרקע. באותה שנה נסעה צנעני להודו עם צוות "כוכב נולד" - צביקה הדר וגל אוחובסקי לצורך אודישנים לתוכנית. ב-5 באוגוסט 2008 הוציאה צנעני שיר בשם "אל תישברי", שכתב והלחין לה בנה, אסף לביא צנעני, מתוך אלבומה הבא, דווקא היום. באותה שנה השתתפה בתוכנית התרומות של ערוץ 2 עם ארגון לתת, "המטבח" לצד רוני דואני, עינת שרוף ומיכל אמדורסקי. בקיץ 2009, יצא האלבום. הסינגל "עץ ירוק מפלסטיק" שכתב אמרגנה באותה העת, אסף אטדגי והלחין יוני אמבר, הפך ללהיט והיה מועמד סופי בתחרות "קליפ העשור" של ערוץ המוזיקה הישראלית. סינגלים נוספים שיצאו מתוך האלבום הם "סרט ישן" ו-"צועקת אליך", שזכו להשמעות יפות ברדיו והצליחו במצעדי הפזמונים. בשנת 2010 החלה להגיש יחד עם גל אוחובסקי את התוכנית "גל ומרגול" בערוץ 24. באוקטובר 2010 יצא הסינגל "הלילה" שזכה להשמעות מרובות בתחנות הרדיו והיה להיט גדול ברחבות הריקודים. בשנת 2011 יצא אלבום גרסאות כיסוי בשם "שני צדדים למטבע", ובו גרסתה של צנעני לשירו של מיכה שטרית "אינתה עומרי". באותה השנה הוציאה גם את הסינגל "למחוק את הזמן". באוקטובר 2011, הוציאה לאור את הסינגל "ילד" שנכתב בעת מעצר הבית שבו הייתה, ותקופת פסק הדין. באפריל 2013 הוציאה את הסינגל "מה אתה רוצה?", בלדה בסגנון בלוז רוק. בהמשך אותה השנה, באוגוסט הוציאה לראשונה דואט עם הזמרת זהבה בן בשם "קול העולם". שיתוף הפעולה בין השתיים הוביל באותה השנה לסיבוב הופעות משותף. השתיים בנוסף, הוציאו סינגל חדש בשם "אהבה גדולה", ועוד שני חידושים לשירים "עלם חמודות", ו"הוא פגע בי אמא". עוד בשנת 2013, צנעני החלה להגיש יחד עם אלון גל את התוכנית "חי בבוקר עם מרגול ואלון גל" בערוץ 24. אחרי סיבוב ההופעות של מרגול וזהבה בן, יצא ביוני 2014 השיר "מי אתה בכלל" בשיתוף פעולה עם המפיק אסי טל. ב-21 באוקטובר 2014 הוציאה צנעני ביחד עם ליין המסיבות הגאות אריסה, את שיר המחאה "פה זה לא אירופה", שכתב והלחין דורון מדלי. בקליפ לשיר זה השתתף האמן אוריאל יקותיאל. שנה לאחר מכן, ב-18 בינואר 2015, יצא השיר "עוד יום" דואט משותף עם איתי לוי, ובאותו הזמן, עלתה התוכנית ברדיו לב המדינה, בשם "פה זה לא אירופה!" בהגשת הני זובידה ומרגול. כמה חודשים לאחר מכן, ב-27 ביולי, השתתפה בפרק אחד בסדרה הדרמה קומית "שחקן זר" של הזכיינית קשת ששודרה בערוץ 2 בתפקיד כוכי, שפית אישית שמבשלת לשחקן אדיר מיוחס, אותו מגלם מאור שוויצר. בסמוך לכך, צילמה צנעני קליפ פרודיה עם גורי אלפי לשיר "Hello", של הזמרת אדל לתוכנית "היום בלילה עם גורי אלפי". שנה לאחר מכן, ב-28 ביוני 2016, הוציאה את השיר "רחוק מכאן" שכתב והלחין בנה אסף צנעני. בדצמבר 2018, הוציאה את "יאמה", למילים של עמוס נוי, לחן של דודו טסה, והפקה מוזיקלית של דודו טסה וניר מימון. באותה שנה, החלה בסיבוב הופעות משותף עם הזמר אבנר גדסי. החל מיולי 2021 צנעני שופטת בתוכנית הריאלטי "אקס פקטור ישראל", למציאת נציג ישראל באירוויזיון 2022, לצד נטע ברזילי, אביב גפן, מירי מסיקה ורן דנקר. במסגרת זו, משמשת צנעני כמנטורית של "נבחרת הבוגרים והלהקות" של התכנית, יחד עם מירי מסיקה. ב-16 באוגוסט 2011, נעצרו צנעני ובנה אסף למשך שבועיים וחצי, בחשד שניסו להיעזר בעבריינים מיכאל חזן ובן כהן כדי לגבות כספים מאמרגנהּ לשעבר אסף אטדגי. במסגרת הסדר טיעון שנחתם בנובמבר 2011 צנעני הודתה והורשעה בסחיטה באיומים של אטדגי, ונגזרו עליה שישה חודשי מאסר בעבודות שירות. ב-10 בינואר 2017 אירע פיצוץ ברכבה של צנעני במסגרתו לא נפגע איש. בהטמנת המטען הואשם העבריין אבנר הררי, שעל פי הנטען אחראי לפיצוץ ברכבה לאחר שסרבה להשמיע את שירו בעת ששידרה בתחנת "רדיו לב המדינה". הררי זוכה מחמת הספק. ב-1977 נישאה צנעני למורדי לביא, ולשניים בן, המלחין והמפיק המוזיקלי אסף לביא צנעני. ב-1984 השניים התגרשו. צנעני מתגוררת באזור. 1986: נערי שובה אלי 1987: שמור אותי 1988: אהבה אבודה 1989: מנטה 1990: חומות חימר 1992: פגישה 1993: מרגול 1995: ארץ אש וארץ ים 1997: חופשי 2001: לעולם 2005: גלה לי 2009: דווקא היום 1988: להיטי זהב 1993: להיטי זהב חלק ב' 2002: זמרת הנשמה מס' 1 2006: המיטב 2007: המובחרים מדיה וקבצים בנושא מרגלית צנעני בוויקישיתוף אתר האינטרנט הרשמי של מרגלית צנעני מרגלית צנעני, במיזם "אישים" לתיעוד היצירה הישראלית מרגלית צנעני, באתר שירונט מרגלית צנעני, באתר MusicBrainz (באנגלית) מרגלית צנעני, באתר Discogs (באנגלית) מרגלית צנעני, באתר Tab4u מרגלית צנעני, דף שער בספרייה הלאומית מרגלית צנעני, באתר MOOMA (בארכיון האינטרנט) מרגלית צנעני‏, את הלב אי אפשר לארוז, באתר וואלה, 17 באוגוסט 2005 הגר רם, ‏מרגול: "הייתי רוצה להיות פחות וכחנית ולשקול את מילותיי", באתר ‏מאקו‏, 17 באוגוסט 2009 נויה כוכבי, עכבר העיר אונליין, מרגלית צנעני, סוג של אוונגרד, באתר הארץ, 18 בספטמבר 2009 חגי אוזן ומאיה כהן, מרגול: הדרך לצמרת, באתר ישראל היום, 17 באוגוסט 2011 פז שוורץ, זמרת פלילית: כיצד הסתבכה מרגלית צנעני בפרשת פלילים?, באתר nana10‏, 19 באוגוסט 2011 אלקנה שור, שרה ליבוביץ-דר, אבי אשכנזי, אלון הדר, עוד יהיה לי: מסע בין תחנות חייה של מרגלית צנעני, באתר nrg‏, 2 בספטמבר 2011 אורית נבון, ‏פרק ב', באתר ‏מאקו‏, 18 ביולי 2013 איילת רוזן, ‏"אני לא סובלת את עצמי", באתר ‏מאקו‏, 13 בנובמבר 2013 שירית טרוינר, פאוור קאפל: זהבה בן ומרגלית צנעני מאחדות כוחות, באתר Xnet‏, 19 בדצמבר 2013 איתי אילנאי, מרגול ללא הפסקה, באתר "ידיעות אחרונות", 19 בדצמבר 2018 רז שכניק, מה בסך הכל אני רוצה, באתר "ידיעות אחרונות", 29 באוקטובר 2021 יואב זיתון וירון דרוקמן, המחוזי קיצר את מעצר מרגול: 'יש תשתית ראייתית', באתר ynet, 17 באוגוסט 2011 רדיו אונליין בשידור חי - תחנות רדיו, תכניות מוקלטות ועוד | כאן, באתר www.kan.org.il הדמות "מרגול" הופיעה ב-1993 בתוכנית "זהו זה!", כאשר השם קיבל גם תוספת אשכנזית, שנקראה "מירהל'ה צנענוביץ'". בפרק שבו הופיעה שרה דמות זו את "עוד יהיה לי" ביידיש. המאפיה התימנית: חיים משה בתוכנית של גל ומרגול, באתר ‏מאקו‏, 8 ביולי 2010 מרגלית צנעני - הערוץ הרשמי (2012-02-10), מרגלית צנעני - הלילה, נבדק ב-2018-04-12 חגי אוזן‏, פרויקט "2 צדדים למטבע": ביצועים מעולים, הקונספט בעייתי, באתר וואלה, 13 ביולי 2011 מרגלית צנעני - הערוץ הרשמי (2011-07-13), מרגלית צנעני - אינתה עומרי, נבדק ב-2018-04-12 מרגלית צנעני - הערוץ הרשמי (2010-12-15), מרגלית צנעני - למחוק את הזמן, נבדק ב-2018-04-12 אבי שושן, "ילד" של מרגול: תנו לה להשמיע את קולה, באתר ynet, 27 באוקטובר 2011 מרגלית צנעני - הערוץ הרשמי (2013-05-06), מרגלית צנעני - מה אתה רוצה, נבדק ב-2018-04-12 מרגלית צנעני - הערוץ הרשמי (2013-08-03), מרגול וזהבה בן - קול העולם, נבדק ב-2018-04-12 עכבר העיר, טובות השתיים: מרגול וזהבה בן משתפות פעולה, באתר הארץ, 4 באוגוסט 2013 מרגלית צנעני - הערוץ הרשמי (2013-11-13), מרגול וזהבה בן - אהבה גדולה, נבדק ב-2018-04-12 מרגלית צנעני - הערוץ הרשמי (2014-03-08), מרגול וזהבה בן - עלם חמודות, נבדק ב-2018-04-12 מרגלית צנעני - הערוץ הרשמי (2013-09-29), מרגול וזהבה בן - הוא פגע בי אמא, נבדק ב-2018-04-12 חי בבוקר: מרגול עולה על הגל. אלון גל, באתר NRG Asi Tal (2014-05-31), אסי טל מארח את מרגול - מי אתה בכלל, נבדק ב-2018-04-12 ARISA (2014-10-22), ARISA אריסה עם מרגלית צנעני - פה זה לא אירופה, נבדק ב-2018-04-12 ARISA (2014-10-21), ARISA אריסה עם מרגלית צנעני - פה זה לא אירופה - הקליפ, נבדק ב-2018-04-12 איתי לוי - הערוץ הרשמי (2015-01-18), מרגול ואיתי לוי - עוד יום, נבדק ב-2018-04-12 "פה זה לא אירופה - רדיו 91FM - רדיו לב המדינה". רדיו 91FM - רדיו לב המדינה. נבדק ב-2018-04-12. ירון רוולסצ'י, ‏מרגול מפרגנת: "מי אני בכלל ליד מוני מושונוב והילה סעדה?", באתר ‏מאקו‏, 27 ביולי 2015 Reviews Stuff (2015-12-07), Adele - Hello PARODY מרגלית צנעני וגורי אלפי, נבדק ב-2018-04-12 מרגלית צנעני - הערוץ הרשמי (2016-06-28), מרגלית צנעני - רחוק מכאן, נבדק ב-2018-04-12 מרגלית צנעני - הערוץ הרשמי, מרגלית צנעני - יאמה, נבדק ב-2018-12-18 אלי סניור, צנעני נעצרה: חשד לסחיטת אמרגנו של עומר אדם, באתר ynet, 16 באוגוסט 2011 נעמה כהן פרידמן, אישום: ארגון הפשיעה של צנעני ב"כוכב נולד", באתר ynet, 29 באוגוסט 2011 גיא פלג, הזמרת מרגלית צנעני חתמה על הסדר טיעון, "חדשות 2", 25 בנובמבר 2011 ת"פ (ת"א) 43978-08-11 מדינת ישראל נגד מרגלית צנעני, ניתן ב-19 בדצמבר 2012 שרון פולבר, פיצוץ במכוניתה של הזמרת מרגלית צנעני באזור; אין נפגעים, באתר הארץ, 10 בינואר 2017 מרגלית צנעני העידה בבית המשפט בפרשת המטען שהונח ברכבה, באתר ‏מאקו‏, 17 ביוני 2019; במקור, מתוך "ערב טוב עם גיא פינס" רן שמעוני, העבריין אבנר הררי הורשע בניסיון רצח כדורגלן וזוכה מהנחת מטען ברכב של מרגלית צנעני, באתר הארץ, 9 בספטמבר 2021.